КОМИ РЕСПУБЛИКАЛÖН ОЛАНПАС

**«Социальнöй медалан сёрнитчöмъяс серти Коми Республикаса государственнöй оланiн фондысь олан жыръяс босьтöм вылö правоа гражданалöн категория да социальнöй медалан сёрнитчöмъяс серти индöм олан жыръяссö налы сетан пöрадок йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося ноябр 12 лунö

**1 статья.** Пыртны «Социальнöй медалан сёрнитчöмъяс серти Коми Республикаса государственнöй оланiн фондысь олан жыръяс босьтöм вылö правоа гражданалöн категория да социальнöй медалан сёрнитчöмъяс серти индöм олан жыръяссö налы сетан пöрадок йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 12 №, 4645 ст.; 2007, 3 №, 4727 ст.; 4737 ст.; 2009, 16 №, 264 ст.) татшöм вежсьöмъяс:

1. 1 статьяса 8 пунктын «учреждениеясын наукаса уджалысьяс.» кывъяс вежны «учреждениеясын наукаса уджалысьяс;».

2. 6 статьяö содтыны татшöм 4 юкöн:

«4. Тайö статьяса 1 юкöнлöн 1 да 2 пунктъясöн артыштöм подув серти учётö босьтöм гражданалы öткажитöм дырйи гражданинлöн эм право выльысь шыöдчыны олан жырйын нуждайчысьöн учётö примитöм йылысь шыöдчöмöн öткажитöм вылö подулöн лоöм помкаяссö бырöдöм бöрын.

Тайö статьяса 1 юкöнлöн 3 пунктöн артыштöм подув серти учётö босьтöм гражданалы öткажитöм дырйи гражданинлöн эм право выльысь шыöдчыны олан жырйын нуждайчысьöн учётö примитöм йылысь шыöдчöмöн тайö Оланпаслöн 5 статьяöн артыштöм кад кольöм бöрын.».

**2 статья.** Тайö Оланпасыс вынсялö сiйöс официальнöя йöзöдан лунсянь дас лун бöрын.

Коми Республикаса Юралысь В.А.Торлопов

Сыктывкар

2009 вося ноябр 18 лун

107-РЗ №

Вуджöдіс Кузнецова Н.А., 1449 пас